title: A Bizottság (EU) 2019/1856 végrehajtási rendelete (2019. október 31.) egy oltalom alatt álló eredetmegjelöléshez vagy földrajzi jelzéshez kapcsolódó termékleírás módosításának jóváhagyásáról (Izsáki Arany Sárfehér [OEM])

text:
                  7.11.2019

                  HU

                  Az Európai Unió Hivatalos Lapja

                  L 286/1

         A BIZOTTSÁG (EU) 2019/1856 VÉGREHAJTÁSI RENDELETE
         (2019. október 31.)
         egy oltalom alatt álló eredetmegjelöléshez vagy földrajzi jelzéshez kapcsolódó termékleírás módosításának jóváhagyásáról („Izsáki Arany Sárfehér” [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
         mivel:

                     (1)

                     A Bizottság megvizsgálta az „Izsáki Arany Sárfehér” oltalom alatt álló eredetmegjelöléshez kapcsolódó termékleírás módosításának jóváhagyására irányuló kérelmet, amelyet Magyarország az 1308/2013/EU rendelet 105. cikkének megfelelően nyújtott be.

                     (2)

                     A Bizottság a termékleírás módosításának jóváhagyására irányuló kérelmet (2) az 1308/2013/EU rendelet 97. cikke (3) bekezdésének megfelelően közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1308/2013/EU rendelet 98. cikke szerinti kifogásolási nyilatkozat.

                     (4)

                     Ezért a termékleírás módosítását az 1308/2013/EU rendelet 99. cikkének megfelelően jóvá kell hagyni.

                     (5)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az „Izsáki Arany Sárfehér” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. október 31-én.

                  a Bizottság részéről

                  az elnök nevében,

               Phil HOGAN

                  a Bizottság tagja

            (1)  HL L 347., 2013.12.20., 671. o.

            (2)  HL C 251., 2019.7.26., 7. o.


title: A Bizottság (EU) 2019/1859 végrehajtási rendelete (2019. november 6.) az (EU) 2019/1242 európai parlamenti és tanácsi rendelet 10. cikkének bizonyos adatok gyűjtése tekintetében történő alkalmazására vonatkozó szabályok megállapításáról (EGT-vonatkozású szöveg)

text:
                  7.11.2019

                  HU

                  Az Európai Unió Hivatalos Lapja

                  L 286/10

         A BIZOTTSÁG (EU) 2019/1859 VÉGREHAJTÁSI RENDELETE
         (2019. november 6.)
         az (EU) 2019/1242 európai parlamenti és tanácsi rendelet 10. cikkének bizonyos adatok gyűjtése tekintetében történő alkalmazására vonatkozó szabályok megállapításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új nehézgépjárművek szén-dioxid-kibocsátási előírásainak meghatározásáról, valamint az 595/2009/EK és az (EU) 2018/956 európai parlamenti és tanácsi rendelet és a 96/53/EK tanácsi irányelv módosításáról szóló, 2019. június 20-i (EU) 2019/1242 európai parlamenti és tanácsi rendeletre (1) és különösen annak 10. cikkére,
         mivel:

                     (1)

                     Ahhoz, hogy a Bizottság ki tudjon dolgozni egy módszert a szén-dioxid-referenciakibocsátások meghatározására vonatkozó feltételek alkalmazásának értékelésére (a továbbiakban: módszertan), célszerű, ha hozzáfér az (EU) 2017/2400 bizottsági rendelet (2) 5. cikkének (1) bekezdése a) pontjában említett szimulációs eszköz működtetése során a gyártók rendelkezésére kerülő bizonyos adatokhoz, különösen a „sum exec” adatfájlhoz.

                     (2)

                     A „sum exec” adatfájl lehetővé tenné a Bizottság számára, hogy felmérje a módszertan alkalmazásának a jármű CO2-kibocsátására gyakorolt mennyiségi hatásait. A „sum exec” adatfájlokra különösen azért van szükség, hogy egy jármű alkatrészeire vonatkozóan a szimulációs eszközbe bevitt adatok kiigazításai alapján meg lehessen határozni a jogszabályban rögzített CO2-kibocsátás eléréséhez szükséges kiigazításokat. A „sum exec” adatfájlokra ezért tehát egyrészt az esetleges kiigazítások szükségességének felmérése céljából, másrészt azért van szükség, hogy indokolt esetben alkalmazni lehessen a jármű CO2-kibocsátására a szimulációs eszközbe bevitt kiigazított alkatrészadatok alapján kiszámított korrekciókat.

                     (3)

                     Ebből következően helyénvaló, hogy a gyártók nyomon kövessék és jelentsék a Bizottságnak a 2019-es és 2020-as beszámolási időszakban szimuláció tárgyát képező járművek „sum exec” adatfájljait. Mivel előfordulhat, hogy a gyártóktól több erőfeszítést kíván a 2019. október 1-je előtt gyártott járművekre vonatkozó ilyen információk bejelentése, az ilyen információk bejelentésére vonatkozóan célszerű a későbbi, azaz a 2021. szeptember 30-i beszámolási időpontot meghatározni.

                     (4)

                     A nyomon követés és a bejelentés tárgyát képező adatoknak mindenképpen megalapozottaknak és megbízhatóknak kell lenniük. A Bizottságnak ezért rendelkeznie kell a végleges adatok ellenőrzésére alkalmas eszközökkel, és szükség esetén intézkedéseket kell hoznia a végső adatok helyességének biztosítására.

                     (5)

                     A Bizottságnak az Európai Környezetvédelmi Ügynökség által kezelt üzleti adattár használatával célszerű megkönnyítenie az adatgyűjtést a gyártók számára, akiknek az (EU) 2018/956 európai parlamenti és tanácsi rendelet (3) szerint bejelentendő adatokkal együtt ezeket az adatokat is továbbítaniuk kell.

                     (6)

                     A teljes uniós járműállományra vonatkozó CO2-kibocsátási célértékek meghatározásához használt CO2-referenciakibocsátások megalapozottságának és reprezentativitásának biztosítása érdekében e rendeletnek a közzétételét követő lehető legrövidebb időn belül hatályba kell lépnie.

                     (7)

                     Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

            1. cikk
            A gyártók általi nyomon követés és bejelentés

               (1)   A gyártóknak nyomon kell követniük és jelenteniük kell a Bizottságnak azt a munkafájllal megegyező nevű, vesszővel tagolt értékeket tartalmazó, mindegyik szimulációs célprofil és hasznos terhelési körülmény összesített eredményeit tartalmazó,.vsum kiterjesztésű fájlt, amelyet az (EU) 2017/2400 rendelet 5. cikke (1) bekezdésének a) pontjában említett szimulációs eszköz az említett rendelet értelmében a 2021. július 1-jénél korábbi szimulációs időszakba tartozó új nehéz tehergépjárművekre vonatkozóan generál és az eszköz grafikus felhasználói felületén (GUI) megjelenít (a továbbiakban:”sum exec” adatfájl).

               (2)   A gyártók minden olyan új nehézgépjármű „sum exec” adatfájlját nyomon követik, amelyek esetében:

                           a)

                           a szimuláció időpontja 2019. október 1. és 2020. június 30. közé esik, és az adatokat legkésőbb 2020. szeptember 30-ig jelentik;

                           b)

                           a szimuláció időpontja 2019. január 1. és 2019. szeptember 30. közé esik, és az adatokat legkésőbb 2021. szeptember 30-ig jelentik;

                           c)

                           a szimuláció időpontja 2020. július 1. és 2021. június 30. közé esik, és az adatokat legkésőbb 2021. szeptember 30-ig jelentik.

               (3)   A „sum exec” adatfájlokat a gyártó kapcsolattartó pontján keresztül, elektronikus adatátvitel útján kell továbbítani az Európai Környezetvédelmi Ügynökség (a továbbiakban: az ügynökség) által kezelt üzleti adattárba. A kapcsolattartó pont köteles értesíteni a Bizottságot és az ügynökséget, amikor az adatokat e-mailben továbbítja az e cikk (5) bekezdésében említett címekre.

               (4)   Az egyes gyártók adatainak feltöltéséért az a kapcsolattartó pont felel, amelyet a gyártó az (EU) 2018/956 rendelet értelmében kijelölt, kivéve, ha a gyártó 2020. szeptember 1-jéig ettől eltérő értesítést küld a Bizottságnak.

               (5)   Az értesítéseket a következő címekre kell elküldeni:EC-CO2-HDV-IMPLEMENTATION@ec.europa.eu,valamint

            2. cikk
            Igazolás

               (1)   A gyártók felelnek az 1. cikk (2) bekezdése alapján általuk bejelentett adatok helytállóságáért és minőségéért. A gyártóknak haladéktalanul tájékoztatniuk kell a Bizottságot a bejelentett adatokkal kapcsolatban észlelt bármilyen hibáról.

               (2)   A Bizottság ellenőrizheti az 1. cikk (2) bekezdése alapján bejelentett adatok minőségét.

               (3)   Amennyiben a Bizottság adathibáról értesül, vagy saját ellenőrzése alapján eltéréseket állapít meg az adatokban, adott esetben – a gyártóval történő egyeztetést követően – megteszi a szükséges intézkedéseket a kijavításukra.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 6-án.

                  a Bizottság részéről

                  az elnök

               Jean-Claude JUNCKER

            (1)  HL L 198., 2019.7.25., 202. o.

            (2)  A Bizottság (EU) 2017/2400 rendelete (2017. december 12.) az 595/2009/EK európai parlamenti és tanácsi rendeletnek a nehézgépjárművek CO2-kibocsátásának és tüzelőanyag-fogyasztásának meghatározása tekintetében történő végrehajtásáról, valamint a 2007/46/EK európai parlamenti és tanácsi irányelv és az 582/2011/EU bizottsági rendelet módosításáról (HL L 349., 2017.12.29., 1. o.).

            (3)  Az Európai Parlament és a Tanács (EU) 2018/956 rendelete (2018. június 28.) az új nehézgépjárművek CO2-kibocsátásának és tüzelőanyag-fogyasztásának nyomon követéséről és bejelentéséről (HL L 173., 2018.7.9., 1. o.


title: A Bizottság (EU) 2019/1860 (2019. november 6) a Kínai Népköztársaságból származó egyes feldolgozott vagy tartósított citrusfélék (nevezetesen mandarin stb.) behozatalára vonatkozó végleges dömpingellenes vámnak az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatát követő kivetéséről szóló 1313/2014/EU bizottsági végrehajtási rendelet módosításáról

text:
                  7.11.2019

                  HU

                  Az Európai Unió Hivatalos Lapja

                  L 286/13

         A BIZOTTSÁG (EU) 2019/1860
         (2019. november 6)
         a Kínai Népköztársaságból származó egyes feldolgozott vagy tartósított citrusfélék (nevezetesen mandarin stb.) behozatalára vonatkozó végleges dömpingellenes vámnak az 1225/2009/EK tanácsi rendelet 11. cikkének (2) bekezdése szerinti hatályvesztési felülvizsgálatát követő kivetéséről szóló 1313/2014/EU bizottsági végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 11. cikkére,
         mivel:

                     (1)

                     A Zhejiang Xinshiji Foods Co., Ltd. 2018. augusztus 29-én felvette a kapcsolatot a Bizottsággal, hogy névváltoztatást kérjen.

                     (2)

                     A Zhejiang Xinshiji Foods Co., Ltd jelezte, hogy nevét Zhejiang Juzhou Foods Co., Ltd.-re változtatta.

                     (3)

                     A Bizottság megvizsgálta a rendelkezésére bocsátott információkat, és megállapította, hogy a névváltoztatás nem befolyásolja az 1313/2014/EU bizottsági végrehajtási rendelet (2) ténymegállapításait.

                     (4)

                     A Zhejiang Xinshiji Foods Co., Ltd. arról értesítette a Bizottságot, hogy már nem áll kapcsolatban a Hubei Xinshiji Foods Co., Ltd.-vel.

                     (5)

                     Az eredeti vizsgálat során a Bizottság megállapította, hogy a Zhejiang Xinshiji Foods Co., Ltd. és kapcsolatban álló gyártója, a Hubei Xinshiji Foods Co esetében a dömpingkülönbözet súlyozott átlaga a CIF közösségi határparitáson számított, vámfizetés nélküli ár százalékában kifejezve 136,3 % (3). A Bizottság az A888 TARIC-kód alatt 490,7 EUR összegű dömpingellenes intézkedéseket vetett ki a Zhejiang Xinshiji Foods Co., Ltd. és kapcsolatban álló gyártója, a Hubei Xinshiji Foods Co., Ltd. vállalatra.

                     (6)

                     A benyújtott bizonyítékok értékelését követően a Bizottság elfogadta, hogy valóban elegendő bizonyíték áll rendelkezésre arra vonatkozóan, hogy a Zhejiang Xinshiji Foods Co., Ltd. és a Hubei Xinshiji Foods Co. vállalatot az uniós dömpingellenes jog szempontjából ne tekintsék kapcsolatban állónak.

                     (7)

                     A meglévő dömpingellenes vámok eredményes beszedésének biztosítása érdekében a Bizottság megítélése szerint e két gyártó egyéni dömpingkülönbözetének tükrözése érdekében megfelelően módosítani kell az 1313/2014/EU bizottsági végrehajtási rendeletet. Az érintett felek tájékoztatását követően nem érkeztek észrevételek.

                     (8)

                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdése értelmében létrehozott bizottság véleményével,

               ELFOGADTA EZT A RENDELETET:

            1. cikk
            Az 1313/2014/EU végrehajtási rendelet 1. cikkének (2) bekezdése helyébe a következő szöveg lép:

                  „(2)   Az (1) bekezdésben ismertetett és az alább felsorolt vállalatok által előállított termékek esetében alkalmazandó végleges dömpingellenes vám összegei a következőképpen alakulnak:

                              Vállalat

                              EUR/tonna nettó terméktömeg

                              TARIC-kiegészítő kód

                              Yichang Rosen Foods Co., Ltd., Yichang, Zhejiang

                              531,2

                              A886

                              Zhejiang Taizhou Yiguan Food Co. Ltd, Huangyan, Zhejiang

                              361,4

                              A887

                              Zhejiang Juzhou Foods Co., Ltd, Sanmen, Zhejiang

                              499,9

                              C528

                              Hubei Xinshiji Foods Co., Ltd, Dangyang City, Hubei Province

                              489,7

                              A888

                              A mintába fel nem vett, együttműködő exportáló gyártók a melléklet szerint

                              499,6

                              A889

                              Minden más vállalat

                              531,2

                              A999”

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 6-án.

                  a Bizottság részéről

                  az elnök

               Jean-Claude JUNCKER

            (1)  HL L 176., 2016.6.30., 21. o.

            (2)  HL L 354., 2014.12.11., 17. o.

            (3)  HL L 350., 2008.12.30., 35. o., (23) preambulumbekezdés és HL L 178., 2008.7.5., 19. o., (49) preambulumbekezdés.


title: A Bizottság (EU) 2019/1916 Végrehajtási rendelete (2019. november 15.) a járművek hátuljára szerelt aerodinamikai eszközöknek a 96/53/EK tanácsi irányelv szerinti használatára vonatkozó részletes rendelkezések megállapításáról

text:
                  18.11.2019

                  HU

                  Az Európai Unió Hivatalos Lapja

                  L 297/3

         A BIZOTTSÁG (EU) 2019/1916 VÉGREHAJTÁSI RENDELETE
         (2019. november 15.)
         a járművek hátuljára szerelt aerodinamikai eszközöknek a 96/53/EK tanácsi irányelv szerinti használatára vonatkozó részletes rendelkezések megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a Közösségen belül közlekedő egyes közúti járművek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról szóló, 1996. június 25-i 96/53/EK tanácsi irányelvre (1) és különösen annak 8b. cikkének (4) bekezdésére,
         mivel:

                     (1)

                     A járművek jobb aerodinamikai teljesítménye jelentős mértékben csökkentheti az üzemanyag-fogyasztást, ezáltal csökkentheti a CO2-kibocsátást. A járművek aerodinamikai teljesítményének jelentős javítása azonban csak akkor lehetséges, ha a közúti járművek megengedett méretei – az aerodinamikai eszközök méretét is figyelembe véve – ezt lehetővé teszik. Ezért a 96/53/EK irányelvet módosították annak érdekében, hogy bizonyos feltételek mellett eltéréseket biztosítsanak a járművek megengedett maximális hosszától, tekintettel mind a járművek elejére, mind pedig hátuljára.

                     (2)

                     A behúzható vagy behajtható aerodinamikai eszközök biztonságosságának garantálása érdekében meg kell határozni azokat a szituációkat, amelyekben ezek az eszközök használhatók, illetve nem használhatók, különös tekintettel a többi úthasználó közelségére, az adott terület sajátosságaira és a megengedett legnagyobb sebességre. Biztosítani kell a behúzható vagy behajtható hátsó aerodinamikai eszközök intermodális szállítási műveletekkel való kompatibilitását is, különösen intermodális szállítási egységekre és egységekről való manőverezés során, és annak érdekében, hogy az ilyen egységeken való szállítás közben az eszközök ellenálljanak a szél okozta erőknek.

                     (3)

                     Ezenkívül a hátsó aerodinamikai eszközökkel felszerelt járműveknek vagy jármű-kombinációknak meg kell felelniük a 96/53/EK irányelv követelményeinek és különösen az I. melléklet 1.5. pontjában a körgyűrűfelület vonatkozóan előírt követelményeknek.

                     (4)

                     Az e rendeletben előírt intézkedések összhangban vannak a 96/53/EK irányelv 10i. cikkének (2) bekezdése szerinti bizottság véleményével,

               ELFOGADTA EZT A RENDELETET:

            1. cikk
            Tárgy
            Ez a rendelet a 96/53/EK irányelvnek megfelelő, részletes rendelkezéseket állapít meg a járművekre és jármű-kombinációkra szerelt hátsó aerodinamikai eszközök használatára vonatkozóan.

            2. cikk
            Fogalommeghatározások
            E rendelet alkalmazásában:

                        a)

                        „eszközök”: a járművek vagy jármű-kombinációk hátuljára szerelt aerodinamikai eszközök;

                        b)

                        „használat közbeni helyzet”: az aerodinamikus légellenállást csökkentő helyzetben lévő eszközök helyzete;

                        c)

                        „használaton kívüli helyzet”: a behúzott vagy behajtott helyzetben lévő eszközök biztonságosan rögzített helyzete.

            3. cikk
            Használati feltételek

               (1)   A tagállamok a településeken belüli és a települések közötti területeken betilthatják a használat közbeni helyzetben lévő eszközökkel felszerelt járművek vagy jármű-kombinációk közlekedését, amennyiben az illetékes hatóságok ezt megkövetelik, figyelembe véve az ilyen területek sajátosságait, különösen, ahol a megengedett legnagyobb sebesség legfeljebb 50 km/h, és ahol veszélyeztetett úthasználók is jelen lehetnek.

               (2)   Az eszközöknek használaton kívüli helyzetben kell lenniük olyan szituációkban vagy területeken, amelyek különleges mérlegelést vagy figyelmet igényelnek. Ez az alábbi esetekben fordulhat elő:

                           a)

                           a járművel való manőver, tolatási vagy parkolási művelet végzése közben;

                           b)

                           amikor a jármű parkol;

                           c)

                           áruk be- vagy kirakodása közben.

               (3)   Az intermodális szállítási műveletek során használt eszközök használatára a következő követelmények vonatkoznak:

                           a)

                           az intermodális szállítás előkészítése és végrehajtása során az eszközöknek használaton kívüli helyzetben kell lenniük;

                           b)

                           az eszközök nem nyúlhatnak túl a jármű egyik oldalán sem 25 mm-t meghaladó mértékben, és a járműnek az eszközökkel együtt számított teljes szélessége nem haladhatja meg a 2 600 mm-t.

               (4)   A hibás, nem biztonságos vagy rosszul működő eszközöket használaton kívüli helyzetben kell tartani, vagy lehetőség szerint haladéktalanul el kell távolítani.

               (5)   A (2) bekezdéstől és a (3) bekezdés a) pontjától eltérve, az eszközöknek nem kötelező használaton kívüli helyzetben lenniük, amennyiben – az 1230/2012/EU rendelet I. melléklete B. része 1.3.1.1.3. pontjának, C. része 1.3.1.1.3. pontjának és D. része 1.4.1.1.3. pontjának megfelelően – nem követelmény, hogy behúzhatóak vagy behajthatóak legyenek, ha egyébként a legnagyobb méretre vonatkozó követelmények minden körülmények között teljesülnek.

            4. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.

            Kelt Brüsszelben, 2019. november 15-én.

                  a Bizottság részéről

                  az elnök

               Jean-Claude JUNCKER

            (1)  HL L 235., 1996.9.17., 59. o.


title: A Bizottság (EU) 2019/1920 végrehajtási rendelete (2019. november 18.) az Ambt Delden (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról

text:
                  19.11.2019

                  HU

                  Az Európai Unió Hivatalos Lapja

                  L 298/1

         A BIZOTTSÁG (EU) 2019/1920 VÉGREHAJTÁSI RENDELETE
         (2019. november 18.)
         az „Ambt Delden” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
         mivel:

                     (1)

                     Az 1308/2013/EU rendelet 97. cikke (2) és (3) bekezdésének megfelelően a Bizottság megvizsgálta a Hollandia által az „Ambt Delden” elnevezés oltalom alatt álló eredetmegjelölésként (OEM) történő bejegyzésére vonatkozóan 2016. február 12-én benyújtott kérelmet (2), majd közzétette az Európai Unió Hivatalos Lapjában.

                     (2)

                     Az olasz mezőgazdasági minisztérium 2018. május 8-án az 1308/2013/EU rendelet 98. cikkével és a 607/2009/EK bizottsági rendelet (3) 14. cikkével összhangban kifogást emelt. A Bizottság a 607/2009/EK rendelet 15. cikke alapján a kifogást elfogadhatónak ítélte.

                     (3)

                     A Bizottság 2018. július 5-én kelt levelében továbbította az említett kifogást a holland hatóságoknak, és felkérte őket, hogy a 607/2009/EK rendelet 16. cikkének (1) bekezdésével összhangban két hónapon belül nyújtsák be észrevételeiket. Hollandia 2018. szeptember 4-én, az előírt határidőn belül megküldte észrevételeit.

                     (4)

                     A 607/2009/EK rendelet 16. cikkének (1) bekezdésében előírtak szerint a Bizottság 2018. október 2-i levelében közölte a holland hatóságok észrevételeit a kifogásoló féllel, az olasz mezőgazdasági minisztériummal, amely két hónapot kapott az esetleges észrevételek megtételére. A Bizottság nem kapott további visszajelzést az olasz mezőgazdasági minisztériumtól.

                     (5)

                     A 607/2009/EK rendelet 16. cikke (3) bekezdésének megfelelően a Bizottságnak határozatot kell hoznia a rendelkezésére álló bizonyítékok alapján.

                     (6)

                     A kifogásoló fél szerint az „Ambt Delden” előállításához használt egyes szőlőfajták, nevezetesen a „Souvignier Gris B”, a „Pinotin N”, a „Solaris B”, a „Regent N” és a „Johanniter B” a Vitis vinifera faj és a Vitis nemzetség más fajainak keresztezéséből származnak. A kifogásoló fél úgy véli, hogy ez egyértelműen ellentmond az 1308/2013/EU rendelet 93. cikke (1) bekezdése a) iv. pontjának, amely kimondja, hogy az OEM borokat a Vitis vinifera fajhoz tartozó szőlőfajtákból kell előállítani. A kifogásoló fél szerint továbbá az összes tagállam – Olaszországhoz hasonlóan – pontos tudományos bizonyítékok és adatok alapján be tudja sorolni a szőlőfajtáit (a Vitis vinifera fajhoz tartozókat és a keresztezésből származókat egyaránt), és egy fajok keresztezéséből származó fajta semmilyen esetben sem tekinthető valamely Vitis vinifera fajhoz tartozónak.

                     (7)

                     A Bizottság megvizsgálta a kifogásoló fél és a kérelmező által benyújtott érveket, és arra a következtetésre jutott, hogy az „Ambt Delden” elnevezést az alább felsorolt okokból indokolt oltalom alatt álló eredetmegjelölésként bejegyezni.

                     (8)

                     Azon állításokat illetően, hogy a terméket nem a Vitis vinifera fajhoz tartozó szőlőfajtákból nyerték, több tényezőt kell figyelembe venni. Először is a Vitis vinifera fajhoz tartozó szőlőfajtáknak uniós szinten nincs harmonizált besorolása. Ezenkívül jelenleg egyetlen hivatalos illetékes testület sem (így a Nemzetközi Szőlészeti és Borászati Szervezet (OIV) sem) rendelkezik olyan hivatkozási jegyzékkel vagy tudományos dokumentummal, amely lehetővé tenné, hogy a Vitis vinifera fajt, illetve a Vitis vinifera faj és a Vitis nemzetséghez tartozó más fajok kereszteződéséből származó fajtákat egyértelműen osztályozzák, vagy hogy azok között különbséget tegyenek. Ennek alapján a tudományos meghatározás kérdésével elsősorban a tagállamok által az 1308/2013/EU rendelet 96. cikkével összhangban végzett előzetes nemzeti értékelés foglalkozik. Ebből a célból Hollandia a Vitis Nemzetközi Fajtajegyzék (Vitis International Variety Catalogue, VIVC) (4) osztályozására támaszkodik, amely mind az öt szóban forgó borszőlőfajtát Vitis vinifera fajként határozza meg. Másrészről a 607/2009/EK rendelet 16. cikkének a kifogás vizsgálatára vonatkozó (3) bekezdése értelmében a Bizottság az érintett eredetmegjelölés vagy földrajzi jelzés elutasításáról vagy bejegyzéséről szóló határozatát a rendelkezésére álló adatok alapján hozza meg. Jelen esetben a kifogásoló fél a német szövetségi növényfajta-hivatal (Bundessortenamt) által vezetett német nemzeti szőlőfajtajegyzékre, valamint a VIVC adataira hivatkozik, amelyek szerint az „Ambt Delden” bor előállításához használt mind az öt fajtát a Vitis nemzetséghez tartozó különböző fajok bizonyos fokú keresztezésével állították elő. Ennek ellenére a VIVC honlap az érintett öt fajtát Vitis vinifera fajként sorolja be. Végezetül a Bizottságnak döntései meghozatalakor figyelembe kell vennie a megkülönböztetésmentesség elvét. E tekintetben a Bizottság megjegyzi, hogy a szóban forgó szőlőfajtákat jelenleg több tagállamban is felhasználják oltalom alatt álló eredetmegjelöléssel rendelkező borok előállításához.

                     (9)

                     A fenti okok miatt nem lehet azt a következtetést levonni, hogy az „Ambt Delden” elnevezéssel jelölt termék a Vitis vinifera fajhoz nem tartozó szőlőfajtákból származik. Az erre vonatkozó kifogásokat tehát indokolt elutasítani.

                     (10)

                     A fentiek alapján és az 1308/2013/EU rendelet 99. cikkével összhangban a Bizottság úgy ítéli meg, hogy az „Ambt Delden” elnevezést oltalomban kell részesíteni, és be kell jegyezni a szóban forgó rendelet 104. cikkében említett nyilvántartásba.

                     (11)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az „Ambt Delden” (OEM) elnevezés oltalomban részesül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 18-án.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 671. o.

            (2)  HL C 100., 2018.3.16., 14. o.

            (3)  HL L 193., 2009.7.24., 60. o.

            (4)  A Vitis Nemzetközi Fajtajegyzék (Vitis International Variety Catalogue, VIVC) a Vitis nemzetséghez tartozó különböző fajokat és fajtákat/kultivárokot tartalmazó adatbázis. A németországi Sibeldigenben található, szőlőtermesztésre szakosodott Geilweilerhof Intézet (Institut für Rebenzüchtung Geilweilerhof) által igazgatott VIVC a világ különböző borászati intézményeinek szőlészeti gyűjteményeiből származó információkat tartalmazza. 2009 áprilisában az adatbázis 45 ország 130 intézményeinek információt tartalmazta mintegy 18 000 bejegyzés formájában.


title: A Bizottság (EU) 2019/1921 végrehajtási rendelete (2019. november 18.) az egyes áruk Kombinált Nómenklatúra szerinti besorolásáról szóló 873/2011/EU végrehajtási rendelet dán nyelvű változatának helyesbítéséről

text:
                  19.11.2019

                  HU

                  Az Európai Unió Hivatalos Lapja

                  L 298/3

         A BIZOTTSÁG (EU) 2019/1921 VÉGREHAJTÁSI RENDELETE
         (2019. november 18.)
         az egyes áruk Kombinált Nómenklatúra szerinti besorolásáról szóló 873/2011/EU végrehajtási rendelet dán nyelvű változatának helyesbítéséről
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
         mivel:

                     (1)

                     A 873/2011/EU bizottsági végrehajtási rendelet (2) dán nyelvű változata hibákat tartalmaz a mellékletében foglalt táblázatban egy termékkategória tekintetében, ami megváltoztatja a rendelet hatályát.

                     (2)

                     Ezért a 873/2011/EU végrehajtási rendelet dán nyelvű változatát ennek megfelelően helyesbíteni kell. Ez a helyesbítés a többi nyelvi változatot nem érinti.

                     (3)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk

               (a magyar változatot nem érinti)

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 18-án.

                  a Bizottság részéről

                  az elnök

               Jean-Claude JUNCKER

            (1)  HL L 256., 1987.9.7., 1. o.

            (2)  A Bizottság 873/2011/EU végrehajtási rendelete (2011. július 27.) egyes áruk Kombinált Nómenklatúra szerinti besorolásáról (HL L 227., 2011.9.2., 5. o.).